Sirbi laureaadid 2017 – Rebeka Põldsam
#000001
Rebeka Põldsam on kindlasti feminist, aga tema tekstidest hakkavad ennekõike silma sellised teemad nagu võrdsus, neoliberalismi kriitika, aga ka (enese)kriitiline vaade nn vasakintellektuaalidele ning kindaheited nüüdiskunstiväljale.
#000002
Neile, kes vähegi avalikul arvamusruumil silma peal hoiavad, ei tulnud ilmselt üllatusena, et USA Merriamide-Websteri sõnaraamat valis 2017. aasta sõnaks „feminismi“, mida otsiti nende andmebaasidest 70% sagedamini kui aasta eest. Võib muidugi vaielda, kas „feminismist“ sai aasta sõna tänu suurtele edusammudele selle teooria tutvustamisel avalikkusele või hoopiski seetõttu, et vähemalt mõningates ringkondades (sh Trumpi-meelsed üle lombi ja rahvuskonservatiivid Eestis) oli see eelmisel aastal vaata et kasutatuim sõimusõna. Neid, kes näevad feminismis hukukuulutust meessoole, on tõesti omajagu (või on nad siis lihtsalt väga häälekad, mis on ehk usutavamgi).
#000003
„Mida need feministid siis vihkavad, kui mitte meessugu?“ on küsinud Rebeka Põldsam ja vastanud: „Feministid põlastavad struktuurset vägivalda, mida (valdavalt) mehed naiste ja teiste endast nõrgemate vastu tarvitavad, neid tülgastab kultuur ja kohtusüsteem, mis eeldab naistesse kahtlusega suhtumist. Feministid ei tee ka naistele oma nõudmistes allahindlust: tuleb olla vapper, enda ja teiste eest hoolitseda, olla õiglane ja täpne, ei tohi rumalusele alla vanduda, vaid ikka ennast arendada. Seda kõike tuleb korraga teha. Sellest tulenevalt räägitakse naiste seas levivast liigsest täiusepüüdlusest, nn hea tüdruku kompleksist, mida peetakse hoolimata efektiivsusest ebasoovitavaks, -intelligentseks“ (Sirp 20. I 2017). Jah, Põldsam on kindlasti feminist, aga kui lugeda tema eelmisel aastal Sirbis ilmunud tekste, neist enamikku tema autorirubriigis „Roosa müts“, hakkavad ennekõike silma sellised teemad nagu võrdsus – peale soost tingitute ka sissetuleku ja ressurssidele ligipääsu mõttes –, neoliberalismi kriitika, aga ka (enese)kriitiline vaade nn vasakintellektuaalidele ning kindaheited nüüdiskunstiväljale.
#000004
Kui sulle meeldis see postitus jaga seda oma sõpradega
#000008
Muinsuskaitseameti peadirektoriks saab Marilin Mihkelson
#000013